Боронғо Мысыр цивилизацияһы Нил йылғаһы буйында тыуа, һәм уның сәскә атыуы ла күп йәһәттән сәсеүлектәрҙе һуғарып торған ташҡындар менән бәйле. Нил Сахараның төньяҡ-көнсығышындағы платола хасил булған тар оҙон үҙән буйлап аға. Үҙәндең уртаса киңлеге 10-20xa0км, урыны-урыны менән ярҙарына тиклем тарая, көнбайышта Ливия сүллеге, көнсығыштан Ғәрәп сүллеге менән сикләнә. Үҙән ситендәге текә ҡаяларҙың бейеклеге 180 метрға еткеләй, яҡынса 900 километрҙан улар ситкәрәкxa0— Киренаикалағы Барка яҫы таулығына ҡарай көнбайышҡа һәм Ҡыҙыл диңгеҙгә табан көнсығышҡаxa0— тартыла. Артабан йылға тармаҡлана, тағы 200 километрҙан был тармаҡтар, өсмөйөшлө дельта барлыҡҡа килтереп, xa0Урта диңгеҙгә ҡоя (Мысырҙың төньяҡ сиге).